Διατροφή και Καρκίνος του Δέρματος: Συστηματική Ανασκόπηση
Creators: name: Γιαγκίδης, Γεώργιος Κυριάκου
Publisher: name: Aristotle University of Thessaloniki
Year: 2021
Subjects: Καρκίνος του δέρματος
Μη μελανωματικός καρκίνος του δέρματος
Διατροφή
Δίαιτα
Skin Cancer
Non Melanotic Skin Cancer
Nutrition
Diet

description: Εισαγωγή: Το 35% των καρκίνων έχει υπολογιστεί πως οφείλονται σε διατροφικούς παράγοντες. Η επίδραση της διατροφής στην ανάπτυξη του δερματικού καρκίνου παρουσιάζει σημαντικό ενδιαφέρον, χωρίς τη συγκεκριμένη σχέση να έχει μελετηθεί διεξοδικά ειδικότερα μέσω συστηματικής ανασκόπησης. Ο καρκίνος σήμερα ως η δεύτερη αιτία θανάτου παγκοσμίως, αλλά και η αυξητική τάση του δερματικού καρκίνου, αποτελούν παράγοντες που τονίζουν την αναγκαιότητα της συγκεκριμένης μελέτης, σχετικά με ένα θέμα που απασχολεί ιδιαίτερα την Ελλάδα ως χώρα με έντονη ηλιοέκθεση και με δεδομένο ότι κύριος παράγοντας πρόκλησης αυτού του καρκίνου είναι η υπεριώδης ακτινοβολία. Σκοπός: Κύριος στόχος ήταν η διερεύνηση της συσχέτισης του καρκίνου του δέρματος με τη διατροφή, μια συσχέτιση του τομέα υγείας που δεν έχει ακόμη μελετηθεί επαρκώς. Μελετήθηκαν οι καρκίνοι δέρματος BCC και SCC, καθώς αποτελούν οι καρκίνοι δέρματος με τη μικρότερη έκταση ερευνών, σε αντίθεση με το μελάνωμα που υπερτερεί σημαντικά σε πεδίο μελέτης. Μεθοδολογία: Για την εύρεση των κατάλληλων μελετών, η έρευνα διεκπεραιώθηκε μέσω των ηλεκτρονικών βάσεων δεδομένων MEDLINE, EMBASE and Cochrane Central Register of Controlled Trials (CENTRAL), καλύπτοντας την περίοδο από 1/1/1990 έως 30/1/2020. Η αναζήτηση δεδομένων στόχευσε στον τριπλό άξονα μακρο/μικροθρεπτικών συστατικών, διατροφικών προτύπων και τροφίμων ξεχωριστά. Αποτελέσματα: Σε τελικό σύνολο 36 ερευνών φάνηκε ο προστατευτικός ρόλος του καφέ και των ροφημάτων καφεΐνης και τσαγιού (κυρίως μαύρο τσάι), των πολυακόρεστων λιπαρών οξέων (Ω-3 και Ω-6), της υψηλής συγκέντρωσης σεληνίου ορού, της κατανάλωσης πράσινων φυλλωδών λαχανικών και φρούτων και της μεσογειακής διατροφής. Αντίθετα, ενισχυτικός της νόσου ρόλος φάνηκε για την αιθανόλη (εκτός κόκκινου κρασιού και μπύρας), για την υπερκατανάλωση βιταμίνης D και τις υψηλές συγκεντρώσεις της στο αίμα, την υψηλή πρόσληψη Β9 και την κατανάλωση κρέατος. Πολλά δεδομένα ήταν αδύναμα και αντικρουόμενα, όπως αυτά αναφορικά με τα αντιοξειδωτικά και την κατανάλωση λίπους. Συμπέρασμα: Κατανοήθηκε πως τίθεται ουσιώδης ανάγκη για περαιτέρω μελέτη γύρω από τη σχέση της διατροφής και την πρόληψη του μη μελανωματικού δερματικού καρκίνου, σχέση που μέχρι σήμερα δεν έχει διερευνηθεί επαρκώς. Τα δεδομένα της μελέτης αναδεικνύουν τον προστατευτικό ρόλο μιας ορθής διατροφής και αποτελούν ένα γόνιμο υπόστρωμα στο οποίο μπορούν να βασιστούν διεξοδικότερες και πιο εντατικοποιημένες προσπάθειες έρευνας, ειδικά στο πεδίο μελετών τύπου RCT
description: Introduction: 35% of cancers are estimated to be due to dietary factors. The effect of diet on the development of skin cancer is of great interest, as this relationship has not been studied in detail through systematic reviews. Cancer today as the second leading cause of death worldwide, but also the growing trend of skin cancer, are factors that motivated this study, on an issue that concerns Greece notably, as a country with intense sun exposure, given the fact that ultraviolet radiation is considered to be the main cause of this cancer type. Aim: The main goal was to enlighten an area of health that has not been adequately studied, such as the relationship of skin cancer with diet. BCC and SCC skin cancers only were examined, since they are the skin cancer types with remarkably less data, in contrast to melanoma, which up to date has been significantly more studied. Methodology: The research was conducted through the electronic databases MEDLINE, EMBASE and Cochrane Central Register of Controlled Trials (CENTRAL), covering the period from 1/1/1990 to 30/1/2020. Data search targeted the triple axis of macro/micronutrients, dietary patterns and foods separately. Results: A final total of 36 studies presented a protective role for coffee and caffeinated beverages, tea (mainly black tea), for polyunsaturated fatty acids (Ω-3 and Ω-6), high serum selenium, consumption of green leafy vegetables, fruits and Mediterranean diet. The role of disease promotion was observed for ethanol (excluding red wine and beer), high concentrations and overconsumption of Vit. D, high B9 intake and meat consumption. Many data were weak and contradictory, such as data regarding to antioxidants and fat consumption. Conclusion: It is understood that further study is needed on the link between nutrition and the prevention of non-melanoma skin cancer, which has been incompletely evaluated until today. The data of this study highlight the protective role of a proper diet and stand as a fertile study ground on which more thorough and intensified research efforts can be based, especially in the field of RCT studies